Kamu bisa jelasin ke aku soal Gonzalo Castro dalam bahasa jawa?

Gonzalo Castro Randón (miyos 11 Juni 1987) inggih menika satunggaling pemain bal-balan profésional saking Jerman ingkang aslinipun saking Spanyol ingkang samenika main bal ing klub Bundesliga Jerman Borussia Dortmund lan Timnas Jerman, utaminipun dados pemain glandhang.

Miyos ing Kutha Wuppertal saking tiyang sepuh Spanyol, piyambakipun miwiti kariripun ing Post SV Wuppertal. klub sanèsipun ing wekdal taksih eném inggih menika klub Viktoria Rott lan SV Bayer Wuppertal. Taun 1999, piyambakipun pindhah dhateng Bayer 04 Leverkusen. Ing umur 17 taun, piyambakipun nglampahi pertandhingan kapisan kanggé tim senior Leverkusen ing Bundesliga lan ing Liga Champions. Ing musim kapisan, piyambakipun nglampahi 13 tetandhingan. Piyambakipun nglampahi 21 pertandhingan ing musim 2005-2006 minangka pemain cadhangan. Wiwit taun 2006, Castro pindhah saking pemain tengah dhateng pemain wingking lan mlebet starting eleven. Ing musim 2010-22, piyambakipun pindhah posisi dados bék tengen, minangka gantosipun Daniel Schwaab. Wiwit musim 2012-13, Castro dados pemain bék tengah malih.